"A ajuns si imunoglobulina din Austria, adusa prin mecanismul de protecţie civila. Colegii s-au întors si urmeaza distribuţia", a transmis, sâmbătă, compania, pe pagina de Facebook.

În urma declanşării mecanismului de protecţie civilă, a fost transmis de către Crucea Roşie din Austria calendarul de livrări către România, în patru tranşe, a unui număr total de 16.000 de doze de imunoglobulină. Conform acestui calendar, primele 2500 de doze ar urma să intre în ţară la finalul acestei luni, urmând ca până la jumătatea lunii mai să fie livrată toată cantitatea achiziţionată, mai precizează Ministerul Sănătăţii.

De asemenea, sunt în curs de derulare procedurile de achiziţie de imunoglobulină din SUA.

Săptămâna trecută, Guvernul a acordat un ajutor de stat individual către SC Unifarm SA în valoare de 44.27 mil lei, pentru aprovizionarea cu imunoglobulină necesară tratamentului populaţiei, în cadrul mecanismului de protecţie civilă declanşat de Ministerul Sănătăţii.